नैथि करना भाइरासनि गोहोमा जुलाइ दानाव थुंगिगोन थामथि गिख्रंथाव करना भाइरासनि गोहोमा अक्तबर दाननिफ्राय जागायगोन ‌होनना कानपुर आइ आइ टि बिगियानगिरिफोरा ग’न’ना खालामना हमदांदों । फैगौ अक्तबर दाननिफ्राय थामथि महामारि करना भाइरासनि गोहोमा जागायगोन होनना फोरमायथिदों ‌। आइ आइ टि कानपुर बिगियानगिरिफोरनि बायदिब्ला सानखान्थियारि गोजाम फरमुला बायदि आनजाद नायनानै बिथांमोना कभिड गोहोमखौ महाराष्ट्र, उट्टर प्रदेश, दिल्लि, गुजरात, आरो वेस्त बेंगोलाव दा गोबां साग्लोबसारगोन होनना फोरमायदों । बिथांमोननि फरमुला बायदि बुंथिनायाव उट्टर प्रदेशाव 35,000 रोजा , दिल्लिआव 30,000 रोजा , वेस्त बेंगल आव 11,000 रोजा, राजस्तान आव 10,000 रोजा आरो बिहाराव 9,000 रोजा सानसेयाव करना पजितिब मोननो हागौ होनना गन’ना खालामदों ।